Diari Oficial de la Generalitat Valenciana


Sumari del DOGV 5091, del 13-09-2005 (2005/9827)

Informació pública de les bases i convocatòria de proves selectives per a proveir una plaça d'assistent social vacant en la plantilla de personal funcionari.
-------------------------------------------------------------------------------------------------------------------------------------------------------------

### Dades del document

Número de DOGV
:   5091

Data del DOGV
:   13-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9827


Data del document
:   25-08-2005

Organisme emissor
:   Ajuntament d'Agost

Tipus de document
:   Convocatòria

Descriptors 

:   * Agost
    * concurs administratiu
    * treballador social
    * administració local

Informació pública de les bases i convocatòria de proves selectives per a proveir una plaça d'assistent social vacant en la plantilla de personal funcionari. [2005/F9827]
  
Luis Vicente Castelló Vicedo, alcalde president accidental de l'Ajuntament d'Agost (Alacant), fa saber:
  
Que per mitjà del Decret d'esta Alcaldia de data 25 d'agost de 2005, s'aproven les bases i convocatòria de proves selectives per a proveir una plaça d'assistent social, vacant en la plantilla de personal funcionari d'este ajuntament, i inclosa en l'oferta de pública d'ocupació de l'any 2004. Es transcriuen a continuació les bases íntegres:
  
Bases i convocatòria de proves selectives per a proveir una plaça d'assistent social, vacant en la plantilla de personal funcionari d'este ajuntament, i inclosa en l'oferta publica d'ocupació de 2004.
  
Objecte de la convocatòria
  
1. L'objecte de la present convocatòria de proves selectives és la provisió d'una plaça d'assistent social, vacant en la plantilla de personal funcionari d'este ajuntament, i inclosa en l'oferta pública d'ocupació per a l'any 2004.
  
2. Esta plaça esta classificada en l'escala d'administració especial, subescala tècnica, classe de tècnic mitjà, grup B, d'acord amb la titulació exigida per al seu ingrés.
  
Esta dotada amb les retribucions bàsiques establides per al grup B, i les complementàries que corresponguen de conformitat amb la legislació vigent i acords municipals.
  
3. La provisió d'esta plaça s'efectuarà per mitjà del sistema selectiu d'oposició lliure.
  
Condicions dels aspirants
  
2.1. Per a prendre part d'esta convocatòria, els aspirants hauran de reunir els requisits següents:
  
a) Ser espanyol; o nacional d'un dels restants estats membres de la Unió Europea; o d'aquells estats a què s'aplique la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i dels del seu cònjuge, sempre que no estiguen separats de dret, menors de 21 anys o majors de la dita edat que visquen a les seues expenses.
  
b) Tindre complits 18 anys d'edat i no excedir aquella en què falten 10 anys per a la jubilació forçosa per edat.
  
c) Estar en possessió del títol de Diplomat en Treballs Socials o equivalent.
  
d) No patir malaltia o defecte físic que impedisquen l'exercici de les corresponents funcions.
  
e) No haver sigut separat per mitjà d'expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés a causa d'incapacitat específica prevista en la legislació vigent.
  
2.2. Totes les condicions enumerades hauran de complir-se pels aspirants l'últim dia en què finalitze el termini de presentació d'instàncies, excepció feta de les detallades en la lletra e), que hauran de referir-se al moment de finalització de les proves selectives amb la publicació de la llista d'aprovats.
  
Instàncies
  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'ajuntament.
  
3.2. Es presentaran dins del termini de 20 dies naturals, comptats a partir del següent a la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants manifestaran en les seues instàncies que reunixen totes les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa previst en el Reial Decret 707/1979.
  
Admissió d'aspirants
  
4.1. Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada en el tauler d'edictes de la corporació, i es concedirà un termini de 15 dies per a reclamacions, a tenor de l'article 71 de la Llei 30/1992. Les dites reclamacions, si n'hi haguera, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2 L'anterior s'entén sense perjuí del que disposa l'article 71 del mencionat text legal, quant a esmena de defectes.
  
Tribunal Qualificador
  
5.1. El Tribunal Qualificador estarà constituït en la forma següent:
  
President: l'alcalde president, o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Un funcionari de carrera designat per la corporació.
  
- Un representant de cada un dels grups polítics de la corporació.
  
Secretari: el de la corporació o funcionari en qui delegue, amb veu i vot.
  
5.2. La designació dels membres del tribunal, titulars i suplents, es farà pública en el Butlletí Oficial de la Província i en el tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal s'hauran d'abstindre de formar part d'este, quan concórreguen les circumstàncies previstes en l'article 28 de la Llei 30/1992 o en l'article 13.2 del Decret 364/1995, de 10 de març.
  
5.5. Els aspirants podran recusar els membres del tribunal en els termes establits en l'article 29 de la Llei 30/1992.
  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes previstos en el Reial Decret 364/1995, de 10 de març.
  
5.8. El tribunal es classifica en la categoria segona, als efectes establits en el Reial Decret 462/2002, de 24 de maig, sobre indemnitzacions per raó del servici.
  
5.9. Les tres cinquenes parts dels membres del tribunal, tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que s'asseguren la possibilitat de realitzar totes les proves en valencià, segons es disposa en l'article únic de l'orde abans citada.
  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
Desenvolupament i publicitat de les proves
  
6.1. Les bases, una vegada aprovades per mitjà d'un decret d'Alcaldia, es publicaran íntegres en el Butlletí Oficial de la Província i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4. Tenint en compte l'anterior, el començament del primer exercici s'anunciarà en el Butlletí Oficial de la Província, amb 15 dies d'antelació, com a mínim, i expressant l'anunci el dia, hora i lloc en què haurà de celebrar-se.
  
6.5. El començament dels restants exercicis s'anunciarà només en el tauler d'edictes de l'ajuntament i del local on s'haja celebrat la prova precedent. Ha de transcórrer entre la celebració del l'un i l'altre exercici un termini mínim de 72 hores i fer-se públic l'anunci de començament amb una antelació mínima de 24 hores.
  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
Sistema de selecció
  
La selecció dels aspirants es durà a terme per mitjà d'oposició lliure, amb dos exercicis de caràcter obligatori i eliminatori.
  
7.1. Primer exercici: Consistirà a desenvolupar per escrit, en el termini màxim de tres hores, un tema extret a l'atzar, de la part general del programa que com a annex figura en les presents bases, i de dos temes extrets igualment a l'atzar, de la part específica del programa que com a annex figura en les presents bases. Es puntuarà el coneixement dels temes, i la correcció gramatical i ortogràfica d'estos.
  
7.2. Segon exercici: Consistirà a resoldre per escrit un supòsit pràctic plantejat immediatament abans pel tribunal sobre les comeses del lloc en qüestió. El temps per a la seua realització serà determinat prèviament pel tribunal. Es puntuarà el resultat obtingut i el raonament seguit.
  
7.3. A l'acabament de cada una de les proves escrites, els opositors llegiran el seu respectiu exercici davant del tribunal en la sessió o sessions que a este efecte siguen necessàries.
  
Conclosa l'exposició, el tribunal podrà dialogar amb l'aspirant, sobre matèries objecte d'estos i demanar-li qualssevol altres explicacions complementàries.
  
Qualificació
  
Els exercicis es qualificaran de 0 a 10 punts, i seran eliminats els aspirants que no aconseguisquen un mínim de 5 punts en cada un d'estos. Per a superar el primer exercici serà necessari haver aconseguit una puntuació igual o superior a cinc punts en el tema corresponent a la part general, i en la mitjana dels corresponents a la part específica dels temes contestats. A estos efectes, els membres del tribunal procediran a puntuar de forma independent el tema de la part general i la mitjana dels temes de la part específica. La puntuació total serà la mitjana obtinguda en el cas d'haver superat les dos parts.
  
El tribunal farà pública la relació d'aprovats que haja obtingut la major qualificació final, i no podran sobrepassar estos el nombre de places convocades.
  
Relació d'aprovats, presentació de documents i nomenament de funcionaris.
  
9.1. Acabada la qualificació dels aspirants, el tribunal publicarà la llista amb l'únic aprovat i elevarà la mencionada relació a l'autoritat competent per a fer el nomenament, com a funcionari en propietat.
  
L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:
  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, entre els exigits en l'apartat 2.1.c), o justificant d'haver abonat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat mèdic acreditatiu de no patir cap malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.
  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.
  
e) Declaració jurada de no trobar-se sotmés a causa d'incapacitat específica prevista en la legislació vigent i que faria nul el seu nomenament, conforme al que s'establix en l'article 136 del Reial Decret Legislatiu 781/1986.
  
9.3. Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament. Haurà de presentar un certificat del ministeri, comunitat autònoma, corporació local o organisme públic del que depenga, que acredite la seua condició i totes les circumstàncies que consten en el seu expedient personal.
  
9.4. Qui dins del termini indicat, i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.
  
9.5. Una vegada omplit per l'aspirant proposat el que s'establix anteriorment, el tribunal elevarà la proposta de nomenament com a assistent social a l'òrgan municipal competent, que procedirà a efectuar el nomenament corresponent.
  
El nomenat haurà de prendre possessió de la plaça d'assistent social en el termini de 30 dies hàbils a comptar del següent al dia en què li siga notificat el nomenament.
  
Si no pren possessió en el termini assenyalat, sense causa justificada, quedarà en la situació de cessant.
  
Incidències.
  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot allò no previst en estes bases.
  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma que s'establix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Legislació aplicable
  
En tot allò no previst en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 agost; Llei 30/1992, de 26 novembre; Reial Decret Legislatiu 781/1986, de 18 d'abril; Reial Decret 364//1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
ANNEX I
  
Part específica
  
Tema 1. Els drets socials en la Constitució Espanyola. Competències en matèries de servicis socials. L'Estatut d'Autonomia de la Comunitat Valenciana.
  
Tema 2. Servicis socials en la Llei de Bases de Règim Local. Competències d'ajuntaments i diputacions.
  
Tema 3. La Llei de Servicis Socials de la Comunitat Autònoma Valenciana.
  
Tema 4. Registre, autorització dels servicis socials a la Comunitat Valenciana.
  
Tema 5. Els servicis socials generals. Tipus. Característiques.
  
Tema 6. Els servicis socials especialitzats. Tipus. Característiques.
  
Tema 7. Programes i iniciatives comunitàries en matèria de servicis socials.
  
Tema 8. La iniciativa privada en els servicis socials.
  
Tema 9. El treball social, concepte, principis, objectius i funcions.
  
Tema 10. L'ètica del treball social.
  
Tema 11. Perfil professional del treballador social, funcions que exercix en els servicis socials de base.
  
Tema 12. Metodologia en treball social.
  
Tema 13. La investigació en treball social, processos i tècniques.
  
Tema 14. El diagnòstic social.
  
Tema 15. La planificació en treball social: pla, programes i projectes.
  
Tema 16. Avaluació en servicis socials.
  
Tema 17. Instruments de registre en treball social.
  
Tema 18. Les tècniques en treball social.
  
Tema 19. L'entrevista en treball social. Concepte. Tipus d'entrevista.
  
Tema 20. Models d'intervenció social.
  
Tema 21. El treball interdisciplinari en un equip de base de servicis socials.
  
Tema 22. El treball social individualitzat.
  
Tema 23. El treball social amb famílies.
  
Tema 24. La dinàmica del treball en grup, organització i tècniques.
  
Tema 25. L'acció comunitària. Factors estructurals de la comunitat, la intervenció social.
  
Tema 26. Les necessitats socials. Concepte i tipologies.
  
Tema 27. Models i polítiques per a persones majors. Tipus d'envelliment. Envelliment actiu.
  
Tema 28. Programa d'informació, assessorament i orientació: recursos i instruments.
  
Tema 29. Programa d'emergència social.
  
Tema 30. Les prestacions econòmiques reglades, finalitat, beneficiaris, contingut, quantia, tramitació i extinció.
  
Tema 31. Acolliment familiar. Famílies educadores.
  
Tema 32. Adopció nacional i internacional.
  
Tema 33. El servici d'ajuda a domicili.
  
Tema 34. L'acció voluntària. El voluntariat i la cooperació en el treball social.
  
Tema 35. Programa d'intervenció familiar. Definició, objectius i metodologia.
  
Tema 36. Coordinació i derivació des de l'equip de base amb el Servici Especialitzat d'Atenció a la Família i Infància.
  
Tema 37. Coordinació i derivació des de l'equip de base amb el Servici Especialitzat d'Atenció a Menors: centre de dia.
  
Tema 38. Problemàtica social de la dona actual. Àrees d'actuació amb el sector dona des dels servicis socials.
  
Tema 39. L'actuació del treballador social d'equip de servicis socials de base en els casos de violència domèstica.
  
Tema 40. Tipologia de recursos en l'atenció de menors.
  
Tema 41. Tipologia de recursos en atenció a disminuïts.
  
Tema 42. Tipologia de recursos en l'atenció a tercera edat.
  
Tema 43. Protecció jurídica de la tercera edat, incapacitat, internament i figures tutelars de protecció.
  
Tema 44. Protecció jurídica de menors.
  
Tema 45. Protecció jurídica incapaç. Figures tutelars.
  
Tema 46. Intervenció social amb població immigrant.
  
Tema 47. Tipologia de recursos en atenció a drogodependents.
  
Tema 48. Organització i funcionament dels consells municipals de benestar social.
  
ANNEX II
  
Part general
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals previstos en la Constitució Espanyola de 1978.
  
Tema 3. Organització territorial de l'estat. Els estatuts d'autonomia: el seu significat. La Comunitat Valenciana i el seu estatut d'autonomia: estructura, contingut i principis generals dels títols 1 i 4. Les institucions d'autogovern. Competències: exclusives i d'execució i desenvolupament legislatiu. La Conselleria de Treball i Seguretat Social.: organigrama. La Direcció General de Servicis Socials: funcions. Les direccions territorials de Servicis Socials.
  
Tema 4. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 5. L'administrat. Col·laboració i participació dels ciutadans en les funcions administratives.
  
Tema 6. L'acte administratiu. Principis generals del procediment administratiu. Fases del procediment administratiu.
  
Tema 7. La seguretat social. Sistema espanyol: legislació bàsic que regula el seu funcionament. Règim general: camp d'aplicació, cotitzacions. Règim general: camp d'aplicació, cotitzacions. Règims especials.
  
Tema 8. Prestacions del règim general de la seguretat social. Assistència sanitària, jubilació, mort, supervivència, protecció a la família, servicis socials i assistencials. Els accidents de treball i malalties professionals.
  
Tema 9. Règim local espanyol. Principis constitucionals i regulació jurídica.
  
Tema 10. El municipi. El terme municipal. La població. L'empadronament.
  
Tema 11. Organització municipal. Competències. Altres entitats locals. Mancomunitats. Agrupacions. Entitats locals menors.
  
Tema 12. Ordenances i reglaments de les entitats locals. Classes. Procediment d'elaboració i aprovació. Relacions entre ens territorials. Autonomia municipal i tutela.
  
Tema 13. La funció pública local i la seua organització. La Secretaria. La Intervenció de Fons. La Depositaria de Fons. Idea general de les seues respectives funcions.
  
Tema 14. Drets i deures dels funcionaris públics locals. Dret de sindicació. Seguretat Social.
  
Tema 15. Competències municipals en matèria de sanitat, servici social i promoció i reinserció social. L'administració i la beneficència. El protectorat i el patronatge. El padró municipal de beneficència.
  
Tema 16. Els pressupostos locals. Règim jurídic del gasto públic local. Hisendes locals: ingressos i ordenances fiscals.
  
El que es fa públic per a coneixement general.